Fredric Holen Bjørdal

Fredric Holen Bjørdal (født 1990) er en norsk jurist, advokat og politiker for Arbeiderpartiet. Han var stortingsrepresentant fra Møre og Romsdal fra 2013 til 2021. Han var medlem av Stortingets finanskomité.Stortinget: Fredric Holen Bjørdal. Biografi.

Før tiden på Stortinget arbeidet Bjørdal som miljøterapeut i barnevernet ved Sunnmørsheimen akuttenhet i Volda, og som miljøarbeider i Ørsta og Trondheim kommune. Han har master i rettsvitenskap fra Universitetet i Oslo, Sjefskurset fra Forsvarets Høgskole, og en master i samfunnsplanlegging og ledelse fra Høgskolen i Volda.

Bjørdal takket nei til gjenvalg til Stortinget før valget i 2021, og tok arbeid som advokat i hjembyen Ørsta, før han senere ble forretningsadvokat i Ålesund. Fra 2025 jobber han som banksjef i SpareBank 1 SMN, med ansvar for bedriftsmarkedet i regionene Søre Sunnmøre og Nordfjord. Han er medlem av fylkestinget i Møre og Romsdal, og leder fylkeskommunens kontrollutvalg. 

Bjørdal bor i Ørsta med samboer og tre barn.  

Verv og arbeidserfaring
2025–d.d. Banksjef Næringsliv, advokat, SpareBank 1 SMN
2025–2026 Medlem, Utvalget for evaluering av etterretningstjenesteloven
2023–2025 Senioradvokat, Kvale Advokatfirma
2023–d.d. Styreleder, Atlanterhavsparken akvarium og vitensenter
2021–2023 Advokat/advokatfullmektig, Advokatfirmaet Øverbø Gjørtz
2021–2023 Medlem, Utvalget for evaluering av Stortingets økonomiske ordninger
2013–2021 Stortingsrepresentant

Politisk arbeid
2023–d.d. Medlem, fylkestinget i Møre og Romsdal, leder, kontrollutvalget i fylkeskommunen
2017–2021 Medlem av finanskomiteen på Stortinget, og Arbeiderpartiets gruppestyre og arbeidsutvalg
2013–2017 Medlem av arbeids- og sosialkomiteen på Stortinget
2011–2013 Gruppeleder for Arbeiderpartiet i kommunestyret i Ørsta
2010–2012 Sentralstyremedlem i AUF
2009–2021 Styremedlem, Møre og Romsdal Arbeiderparti
2009–2010 Leder, AUF i Møre og Romsdal
2008–2010 Styremedlem, AUF i Møre og Romsdal
2007–2008 Leder, Ungdomspanelet i Møre og Romsdal

 Referanser 

 Eksterne lenker 



Kategori:Ap-politikere i Møre og Romsdal
Kategori:Lokalpolitikere i Ørsta
Kategori:Tillitsvalgte i AUF
Kategori:Stortingsrepresentanter fra Ap
Kategori:Stortingsrepresentanter for Møre og Romsdal
Kategori:Stortingsrepresentanter 2013–2017
Kategori:Stortingsrepresentanter 2017–2021
Kategori:Personer fra Ørsta kommune
Kategori:Personer fra Volda kommune
Kategori:Norske miljøarbeidere